KÖZÖS ÉNEKLÉSSEL INDULT AZ ÉV A "MARGIT-HÁZBAN" - HAJNALI FÉNY
ÚTÓSZILVESZTER A CLUB22-BEN
2014.01.09. 00:15
"Jöjj hát, jöjj hát!
Nyújtsd felém két kezed!
Jöjj hát, jöjj hát!
Mind itt vagyunk, együtt, veled!"
... hangzott az ének a városligeti Backstage Pub színpadán és nézőterén január 8-án este, az idei év első KMB Klubkoncertjén, amely valójában ezúttal Reál Margit Project volt, ugyanis a KMB tagjai két vokalistával, Molnár Angélával és Dr. Pusztai Ágnessel kiegészülve Margit József 2012. őszén megjelent szólólemezéről játszott néhány dalt. Azt már talán nem is lehet mondani, hogy lemezbemutató volt, hiszen a törzsközönség már ismeri az albumot, sőt, sokunknak már meg is van a lemez. Inkább csak jó volt újra meghallgatni élőben ezeket a dalokat, újra átélni ezt az érzést. Az este 20 órakor kezdődött klubesten előzenekar a Csákvári Akusztik Band, Csákvári László és zenekara volt, akik régi és új dalaikkal örvendeztettek meg minket. Őket követte a Reál Margit Project, amelynek keretében jónéhány dalt hallhattunk Józsi szólólemezéről, a koncert legvégén pedig következett a már említett közös éneklés.
Ismét egy jó hangulatú baráti találkozó részesei lehettünk ezen az enyhe, szinte tavaszias januári estén. Köszönet azért, hogy idén is folytatódhat a már több éve tartó sorozat.
https://hajnali-feny.blog.hu/api/trackback/id/tr25747960